CELEX: 62021TN0518
Language: sl
Date: 2021-08-24 00:00:00
Title: Zadeva T-518/21: Tožba, vložena 24. avgusta 2021 – European Paper Packaging Alliance/Komisija

25.10.2021   
            
            
               SL
            
            
               Uradni list Evropske unije
            
            
               C 431/45
            
         
      Tožba, vložena 24. avgusta 2021 – European Paper Packaging Alliance/Komisija
      (Zadeva T-518/21)
      (2021/C 431/53)
      Jezik postopka: angleščina
      
         Stranki
      
      
         Tožeča stranka: European Paper Packaging Alliance (Haag, Nizozemska) (zastopniki: F. Di Gianni, A. Scalini in F. Pili, odvetniki)
      
         Tožena stranka: Evropska komisija
      
         Predlogi
      
      Tožeča stranka Sodišču predlaga, naj:
      
                  —
               
               
                  oddelka 2.1.2 in 2.2.1 ter preglednici 4-2 in 4-8 smernic tožene stranke o plastičnih proizvodih za enkratno uporabo v skladu z Direktivo (EU) 2019/904 (1) Evropskega parlamenta in Sveta o zmanjšanju vpliva nekaterih plastičnih proizvodov na okolje (2) v delu, v katerem se nanašajo na proizvode na osnovi papirja s polimernim premazom, razglasi za nične;
               
            
                  —
               
               
                  podredno, ugotovi, da je člen 3(2) Direktive (EU) 2019/904 nezakonit, ker so z njim proizvodi na osnovi papirja s polimernim premazom vključeni v opredelitev „plastični proizvodi za enkratno uporabo“; in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka se v utemeljitev svoje tožbe opira na tri tožbene razloge in dva razloga nezakonitosti.
      
                  1.
               
               
                  Prvi tožbeni razlog: smernice tožene stranke kršijo besedilo Direktive (EU) 2019/904 v delu, v katerem proizvode na osnovi papirja s polimernim premazom vključujejo na področje Direktive (EU) 2019/904, z napačno razlago izraza „glavna strukturna komponenta“ iz člena 3(1) Direktive (EU) 2019/904.
               
            
                  2.
               
               
                  Drugi tožbeni razlog: vključitev proizvodov na osnovi papirja s polimernim premazom na področje Direktive (EU) 2019/904 je v nasprotju s cilji direktive in z načelom sorazmernosti.
               
            
                  3.
               
               
                  Tretji tožbeni razlog: tožena stranka je prekoračila meje svojih pristojnosti, ker je sprejela izpodbijane smernice in posegla v prerogative zakonodajalca EU.
               
            
                  4.
               
               
                  Prvi razlog nezakonitosti: člen 3(2) Direktive (EU) 2019/904 je nezakonit, ker vodi v uporabo te direktive za proizvode na osnovi papirja s polimernim premazom. Tožeča stranka prav tako navaja, da je ta določba nezakonita, ker ne postavlja meje za določitev, ali je proizvod deloma izdelan iz plastike. Poleg tega naj bi bila ta določba v nasprotju z načelom enakosti in prepovedjo diskriminatornosti.
               
            
                  5.
               
               
                  Drugi razlog nezakonitosti: uporaba Direktive (EU) 2019/904 in zlasti omejevalnih ukrepov iz te direktive za proizvode na osnovi papirja s polimernim premazom, pomeni neupravičeno omejitev svobode opravljanja poslovne dejavnosti in lastninske pravice, iz členov 16 oziroma 17 Listine Evropske unije o temeljnih pravicah.
               
            
         (1)  Direktiva (EU) 2019/904 Evropskega parlamenta in Sveta z dne 5. junija 2019 o zmanjšanju vpliva nekaterih plastičnih proizvodov na okolje (Besedilo velja za EGP) (UL 2019 L 155, str. 1).
      
         (2)  UL 2021 C 216, str. 1-46.